Νεκταρία Καραντζή

Η Νεκταρία Καραντζή (Λακωνία, 5 Αυγούστου 1982) είναι Ελληνίδα Νομικός με ειδικεύσεις στα θέματα Ποινικής Προστασίας της Πνευματικής Ιδιοκτησίας και Εκκλησιαστικού Δικαίου και βυζαντινή ψάλτρια - υμνωδός της ιερής θρησκευτικής μουσικής και της παραδοσιακής μουσικής. Χαρακτηρίζεται ως πρωτοπόρος της γυναικείας ψαλτικής τέχνης στην Ελλάδα, με διεθνές προφίλ  ενώ ίδρυσε τον πρώτο Σύνδεσμο Γυναικών Ψαλτριών. 

Πραγματοποιεί συναυλίες στην Ελλάδα και το εξωτερικό και παρουσιάζει διαλέξεις και σεμινάρια σε εκπαιδευτικά ιδρύματα και ακαδημίες της Ευρώπης όπως η Ακαδημία Λιστ και το Πανεπιστήμιο της Σορβόνης, με πυρήνα τη βυζαντινή μουσική και την παραδοσιακή μουσική. Εκπροσωπώντας, χαρακτηριστικά, την Ελλάδα στον Καθεδρικό του San Vitale, στο πλαίσιο της διοργάνωσης των δρόμων της φιλίας του Φεστιβάλ της Ραβένα  έλαβε θετική κριτική από τα Ιταλικά Μέσα, με τη La Republica να σημειώνει: «Η Νεκταρία Καραντζή αναβιώνει τη βυζαντινή μουσική… Στέκεται μόνη, σαν μια αρχαία ιέρεια, αποκαλύπτοντας στους θεατές τους θησαυρούς της βυζαντινής μουσικής». Παρουσιάζοντας δισκογραφικό έργο με τη φωνή της Καραντζή, ο Καθηγητής και Πρόεδρος του Τμήματος Μουσικών Σπουδών του Εθνικού και Καποδιστριακού Πανεπιστημίου Αθηνών, Αχιλλέας Χαλδαιάκης αναφέρει χαρακτηριστικά: «… Ηδύτητα αναντίρρητα αναδύεται και πανθομολογούμενα διαχέεται από τη διαυγή και εσωστρεφή, τη θάλλουσα και αισθαντική ερμηνεία της Νεκταρίας Καραντζή, ερμηνεία ηχούσα ως η υποφητική εκείνη φωνὴ αὔρας λεπτῆς, όπου και το πνεύμα του θεού αναπαύεται»

Το ρεπερτόριό της περιλαμβάνει όχι μόνο βυζαντινούς ελληνικούς ύμνους και ελληνικά παραδοσιακά τραγούδια, αλλά θρησκευτική μουσική σε γλώσσες όπως αραμαϊκά , ρουμανικά , ιταλικά , αραβικά  και παραδοσιακές μουσικές χωρών της Μεσογειου.

Βιογραφία 
Ξεκίνησε να ψάλλει και να σπουδάζει βυζαντινή μουσική στα παιδικά της χρόνια, μετά από παραίνεση του Οσίου Πορφυρίου Καυσοκαλυβίτη, που ήταν πνευματικός της . Ψάλλει σε αναλογία εκκλησιών και έχει δισκογραφία Βυζαντινής Μουσικής από πρώιμη παιδική ηλικία.

Έχεις δίπλωμα Βυζαντινής Μουσικής από τη Σχολή Βυζαντινής Μουσικής της Ιεράς Μητρόπολης Πειραιώς με καθηγητή τον Δημήτρη Βερύκιο. Σπούδασε επίσης παραδοσιακό τραγούδι κοντά στον Χρόνη Αηδονίδη, με τον οποίο συνεργάστηκε για σειρά ετών σε συναυλίες και δισκογραφία, πιάνο και ανώτερα θεωρητικά. Επιπλέον, φωνητική με τον Τενόρο της Εθνικής Λυρικής Σκηνής Θάνο Πετράκη και την Ντίνα Γουδιώτη. Είναι και απόφοιτος της Νομικής του Αριστοτελείου Πανεπιστημίου Θεσσαλονίκης και έκανε μεταπτυχιακές και διδακτορικές σπουδές στους τομείς Ποινικού Δικαίου, Εγκληματολογίας και Εκκλησιαστικού Δικαίου από τη Νομική Σχολή του Εθνικού και Καποδιστριακού Πανεπιστημίου Αθηνών. Έχει παρακολουθήσει επιμορφωτικά σεμινάρια του Harvard University στην πολιτική φιλοσοφία με καθηγητή τον Michael Sandel και στη Θεολογική Σχολή με θέμα "Christianity through its Scriptures".

Είναι πρόεδρος της Μητροπολιτικής Συμφωνικής Ορχήστρας Αθηνών, ιδρύτρια και επίτιμος πρόεδρος του Πανελληνίου Συνδέσμου Ψαλτριών και του Women in Byzantine Music Worldwide Association, με έδρα στην Αυστραλία. Επίσης,   
καλλιτεχνική Διευθύντρια της Μουσικής Σχολής Χρόνης Αηδονίδης και  
χοράρχης του Γυναικείου Βυζαντινού συνόλου "Ψάλτριες" με μέλη ψάλτριες από όλη την Ελλάδα

Διδασκαλία - Σεμινάρια - Ομιλίες 
Έχει διδάξει σε εγχώρια και διεθνή σεμινάρια με θέμα τη βυζαντινή εκκλησιαστική μουσική και την παράδοση, μεταξύ των οποίων: στο Πανεπιστήμιο της Σορβόννης (Γαλλία), την Ακαδημία Μουσικής Φραντς Λιστ (Ουγγαρία), στη Ρώμη και στο Πανεπιστήμιο του Οβιέδο της Ισπανίας . 
Έχει διδάξει βυζαντινή μουσική και παραδοσιακό τραγούδι σε διάφορα ωδεία των Αθηνών και του Πειραιά, όπως το  Κεντρικό  Ωδείο Κώστα Κλαββα και το Ωδείο της Μητρόπολης Πειραιώς, σε πολλά σεμινάρια και εργαστήρια σε όλη την Ελλάδα, στη Σχολή και το Μουσικό Εργαστήρι του Χρόνη Αηδονίδη του Ωδείου Αγίου Αθανασίου Πολυδρόσου της Ιεράς Αρχιεπισκοπής Αθηνών , ενώ είναι επίσης επισκέπτρια καθηγήτρια στην Ακαδημία της Ιταλίας Scuola Romana di Musica. 

Έχει παρουσιάσει εισηγήσεις λαογραφικού και νομικού περιεχομένου στο Λαϊκό Πανεπιστήμιο Αθηνών, για τη σχέση Βυζαντινής και παραδοσιακής μουσικής, στη Νιρεγκιχάζα της Ουγγαρίας , στην Ακαδημία Θεολογικών Σπουδών Βόλου, για τη νομική Θεώρηση της θέσης της γυναίκας στην ψαλτική τέχνηκ.ά. Έχει πραγματοποιήσει μια ιδιαίτερη ομιλία για τη Λάκαινα γυναίκα στη Σπάρτη . 
Επίσης καλείται συχνά να μιλήσει για τις εμπειρίες της μεγαλώνοντας κοντά στον Όσιο Πορφύριο.

Τηλεόραση – Κινηματογράφος – Ραδιόφωνο 
Έλαβε μέρος με βυζαντινούς ύμνους στην τηλεοπτική μουσική σειρά 7 εκπομπών «Επικράνθη» της ΕΤ1 με τον Χρόνη Αηδονίδη, τον Δημήτρη Βερύκιο, τον Γρηγόρη Βαλτινό και την Κοραλία Καράντη
Μετείχε στη ραδιοφωνική παραγωγή «Μουσικοί Παραδοσιακοί Αντίλαλοι» μαζί με τον Χρόνη Αηδονίδη, στο ραδιόφωνο της Πειραϊκής Εκκλησίας (2006-2007).

Επιμελήθηκε το soundtrack της Σερβικής ταινίας Inceljence (The Healing) του σκηνοθέτη Ivan Jovic, σε σενάριο Monja Milinkovic, παραγωγής της Cinammon Production

Το 2020 η πολιτιστική εκπομπή της δημοσιογράφου Αθηνάς Καμπάκογλου "Η Αυλή των Χρωμάτων" της ΕΡΤ2 αφιέρωσε επεισόδιο στην Καραντζή, με καλεσμένους να μιλήσουν για το έργο της τον  Βασίλη Τσαμπρόπουλο, τον μουσικοκριτικό και ιστορικό Μουσικής Γιώργο Μονεμβασίτη, την πρώην διευθύντρια του Λαογραφικού Κέντρου της Ακαδημίας Αθηνών Δρ Αικατερίνη Πολυμέρου -Καμηλά, τον αντιδήμαρχο Δάφνης-Υμηττού, θεολόγο και καθηγητή Βυζαντινής Μουσικής Δημήτρη Βερύκιο και την Πρόεδρο του Πανελληνίου Συνδέσμου Ψαλτριών Γλυκερία Μπεκιάρη.

Διακρίσεις – Βραβεύσεις 
Έχει βραβευθεί:
από το ιεροψαλτικό περιοδικό «το Ψαλτήρι» και την Ελληνική Μουσικολογική Εταιρία - Ινστιτούτο Μελέτης της Βυζαντινής και Ελληνικής Παραδοσιακής Μουσικής, για την προσφορά της στη Βυζαντινή Μουσική και την Ορθοδοξία
από το Βυζαντινό Μουσικό Σύνολο του Ελληνικού Ανοιχτού Πανεπιστημίου
από την Ένωση Ιεροψαλτών Ρόδου
από τις Φιλίστες, στο Εθνικό και Καποδίστριακό Πανεπιστήμιο Αθηνών 
από το Φεστιβάλ "Σπάρτη - αιώνια πόλη" και τον Μητροπολίτη Σπάρτης κ. Ευστάθιο.
Μέλος της καλλιτεχνικής επιτροπής του Διεθνούς Συμποσίου Ψαλτριών και του Φεστιβάλ γυναικείων βυζαντινών χορωδιών "Η Αγ. Καικιλία".

Δισκογραφία
κασέτα: Ιησού Γλυκήτατε (εκδ. 1993) (βυζαντινοί ύμνοι με τον Γέροντα Πορφύριο, όπου η Νεκταρία ψάλλει βυζαντινούς εκκλησιαστικούς ύμνους).
κασέτα: Υμνήσωμεν πάντες θεοπρεπώς (εκδ. 1996) (βυζαντινοί ύμνοι με τον Γέροντα Πορφύριο, όπου η Νεκταρία ψάλλει βυζαντινούς εκκλησιαστικούς ύμνους).
κασέτα: Ευλογητός ο Θεός (εκδ. 1998) (βυζαντινοί ύμνοι με τον Γ.Πορφύριο, όπου η Νεκταρία ψάλλει βυζαντινούς εκκλησιαστικούς ύμνους).
κασέτα και cd: Προκαθάρωμεν εαυτoύς (εκδ. 2001) (βυζαντινοί ύμνοι με τον Γ. Πορφύριο, όπου η Νεκταρία ψάλλει βυζαντινούς εκκλησιαστικούς ύμνους).
κασέτα και cd: Μικρός Παρακλητικός Κανόνας (υπό έκδοση) (με τον Γ. Πορφύριο, όπου η Νεκταρία ψάλλει βυζαντινούς εκκλησιαστικούς ύμνους)
διπλό CD: Όταν οι Δρόμοι Συναντιούνται (εκδ. 2004, Μελωδικό Καράβι και Sony), με τον Χρόνη Αηδονίδη και τη Νεκταρία Καραντζή, με παραδοσιακά τραγούδια της Θράκης και της Μ. Ασίας και βυζαντινούς εκκλησιαστικούς ύμνους).
διπλό CD/DVD: ΕΠΙΚΡΑΝΘΗ (εκδ. 2006, Αποστολική Διακονία της Εκκλησίας της Ελλάδος), με τον Χρόνη Αηδονίδη και τη Νεκταρία Καραντζή, με βυζαντινούς ύμνους της Μ. Εβδομάδας, που ακουστηκαν στην σειρά της ΕΤ1 «Επικράνθη», παραγωγής 2005.
cd: Το δαχτυλίδι του αυτοκράτορα (εκδ. 2006, Αποστολική Διακονία της Εκκλησίας της Ελλάδος) το οποίο συνοδεύει το ομώνυμο βιβλίο της Γαλάτειας Γρηγοριάδου-Σουρέλη, στο οποίο συμμετέχει η Νεκταρία ερμηνεύοντας δύο τραγούδια σε μουσική του συνθέτη Γιώργου Βούκανου.
συλλεκτικό cd: 1936-2006: Αποστολική Διακονία/70 χρόνια προσφοράς στην Εκκλησία και τους λαούς του κόσμου (εκδ. 2006, Αποστολική Διακονία της Εκκλησίας της Ελλάδος), με βυζαντινούς ύμνους, όπου η Νεκταρία ψάλλει βυζαντινούς εκκλησιαστικούς ύμνους.
cd: Να τα πούμε; της Εστουδιαντίνας (2009) όπου η Νεκταρία τραγουδά τα παραδοσιακά κάλαντα της Θράκης με τον Χρόνη Αηδονίδη και τα παραδοσιακά κάλαντα της Ρόδου με τον Βασίλη Καζούλη.
συλλεκτικό cd Χρόνης Αηδονίδης, ο δάσκαλος της παράδοσης έκδ. περιοδικό Δίφωνο (Νοέμβριος 2009), όπου η Νεκταρία ψάλλει βυζαντινούς εκκλησιαστικούς ύμνους και παραδοσιακά τραγούδια
συλλεκτικό cd Καλωσορίσατε (ζωντανή ηχογράφηση από το Μέγαρο Μουσικής Αθηνών - Συναυλία για 70 χρόνια Αποστολικής Διακονίας της Εκκλησίας της Ελλάδος, με μουσική Γιώργου Βούκανου), όπου η Νεκταρία τραγουδά παραδοσιακά τραγούδια (2009)
διπλό cd Άφραστον Θαύμα (Legend/7), μαζί με τον Χρόνη Αηδονίδη και τη Νεκταρία Καραντζή, με βυζαντινούς εκκλησιαστικούς ύμνους (2010)
Ύμνοι και Θρήνοι της Μ. Εβδομάδας (2011)
Ύμνοι και Τραγούδια για την Παναγία (2012)
Χριστουγεννιάτικοι Ύμνοι και Κάλαντα (2012)
Ανάστασις (2013)
Ύμνοι και τραγούδια για την Παναγία -  Hymns & songs to the Mother of God (2015), προσωπικό διπλό άλμπουμ της Καραντζή, σε έκδοση του Ραδιοφωνικού Σταθμού της Εκκλησίας της Ελλάδος και της Επιτροπής Μορφωτικων Υποθέσεων της Ιεράς Συνόδου, την οποία προλογίζει ο Αρχιεπισκόπου Αθηνών και πάσης Ελλάδος κ. Ιερώνυμος και μετέχουν φιλικά οι Χρόνης Αηδονίδης, Βασίλης Τσαμπρόπουλος και Marta Sebestyen
Orientale Lumen II, (2015), έκδοση της BMC Records της Ουγγρικης Χορωδίας St Ephraim male choir, στο οποίο συμμετέχει η Καραντζή, ενώ συμμετέχουν επίσης οι Marta Sebestyen, Szabóki Tünde, Fokanov Anatolij, Dragoslav Pavle Aksentijević, o Επίσκοπος Hajdúdorogi, Kocsis Fülöp, η χορωδία NIKA, η γυναικεία χορωδία Barilli (Tasić Katalin) και η Ορθόδοξη χορωδία του Πατριαρχείου Μόσχας (Anatolij Grindenkó)
Ο δίσκος έλαβε θετική κριτική από το περιοδικό «Choir and Organ» με ιδιαίτερη αναφορά στις φωνές των Sebestyen και Καραντζή 
Eleison (2016) στο οποίο η Καραντζή μετέχει με ερμηνεία ψαλμών του Δαβίδ σε μουσική Βασίλη Τσαμπρόπουλου. Εκδοση:  Challenge Records, MSO Records. Ο δίσκος έλαβε θετικές κριτικές στην Ευρώπη

Παραπομπές

Εξωτερικοί σύνδεσμοι 
 
 Αφιέρωμα για τη Νεκταρία Καραντζή, στο ieropsaltis.com

Έλληνες ψάλτες
Ελληνίδες τραγουδίστριες
Απόφοιτοι Εθνικού και Καποδιστριακού Πανεπιστημίου Αθηνών